《秋怀 其七》
明代·黎民表

花木栽成带远坰，北山孤绝寄幽亭。汉陵岁月移沧海，秦垒风幽断井陉。

十载栖迟生白发，何人推引上青冥。幽波绝把渔竿去，虚拟江湖有客星。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。